google/wiki40b huggingface dataset:
Sperreballong

Sperreballong er en ballong beregnet på å ødelegge eller forstyrre angripende fly. Ballongen er festet til bakken i stålkabler, og et fly som treffer kabelen vil da sannsynligvis bli ødelagt og styrte. Noen sperreballonger hadde også sprengladninger i kabelen for å sikre ødeleggelse av fiendtlige fly. Sperreballonger kan bare brukes mot lavtflyvende angripere, som stupbombere, da vekten av en lang stålkabel begrenser operasjonshøyden. Etter den andre verdenskrig har sperreballonger blitt lite brukt.
I 1938 opprettet Storbritannia en ballongkommando for å beskytte viktige mål som industriområder og havner. Sperreballonger ble tatt i bruk som forsvar mot stupbombere på høyder opp til 5 000 fot (1 500 meter), noe som skulle tvinge de opp i høyden hvor luftvernkanoner kunne beskyte dem mer effektivt da luftvernkanoner kunne ikke traversere raskt nok til å følge flymål i lavere høyde. Midtveis ut i 1940 var det 1 400 ballonger i bruk, en tredjedel av dem i London-området.
Selv om stupbombere var svært ødeleggende mot forsvarsløse mål, slik som Gernika og Rotterdam, var de svært sårbare ovenfor jagerfly, og det var britenes effektive Royal Air Force som tvang tyskerne til å gå over til høytflyvende bombere. Bruken av sperreballonger fikk da liten konsekvens, men fortsatte å bli produsert og satt i tjeneste fram til det var omtrent 3 000 i bruk i 1944. De hadde en begrenset virkning mot V1-rakettene, som vanligvis fløy på rundt 2 000 fot (600 meter) eller lavere, men som hadde vaierklippere på vingene for å beskytte de mot ballongene. 231 V1 ble stoppet av sperreballonger ifølge offisielle britiske kilder.
Mange bombefly var utrustet med innretninger for å klippe sperreballongkabler.  Britene brukte et stort antall ballonger slik at det nasjonalsosialistiske Tyskland utviklet de beste kabelklipperne. De besto av små C-formede innretninger på vingenes framkant, og når en kabel gled langs vingen etter å ha truffet den, utløste den en liten sprengladning som drev et blad gjennom kabelen.  Britiske bombefly hadde også sine innretninger, selv om tyskerne brukte få sperreballonger.
Britene innførte to forbedringer på sine ballonger. De første kaltes Double Parachute Link (DPL) (dobbelt fallskjermlenke) og Double Parachute/Ripping (DP/R) (dobbelt fallskjerm/løsrivning). Den første besto av en innretning som sprengte løs en del av kabelen når et bombefly traff den, og i hver ende av kabelsegmentet hang det en fallskjerm. Denne belastet bombeflyet såpass med økt vekt og drag slik at det styrtet. Den andre skulle uskadeliggjøre ballongen hvis den slet seg: En fallskjerm i kabelen ble utløst slik at kabelen falt kontrollert til bakken, og en bit av ballongen ble revet løs slik at denne mistet gass og sank til jorden.
Mandalskameratene i 2017

Serie

Lars Henrik Fredriksen
   Peter Kjellby
   Anders Kvinen
  Arian Gundersen
  Nils-Haakon Lundevik
  Endre Omland
  Mads Sveindal
  Simon Valand
  Håkon Reisvaag Lindland
 Almin Dacic
 Behrouz Habib
 Bård Høksaas
 Vegard Kvanvig
 Luis Yovanny Peralta
 

Cupen

Bård Høksaas
 Almin Dacic

Mandalskameratene 2

Reservelaget til Mandalskameratene spiller i 2017 i 6. divisjon.
Rita Zucca

Tidlig liv

Hun returnerte til Italia i 1938, og arbeidet som kontordame. Hun sa fra seg sitt amerikanske statsborgerskap tre år senere for å redde familiens eiendom fra å bli ekspropriert av Mussolinis regjering.
Da de alerte invaderte Italia bestente den fascistiske regjeringen til Benito Mussolini seg på å prøve å etterligne de tyske radiosendinger til Mildred Gillars. Zucca arbeidet  sammen med den tyske kommentatoren Charles Goedel i programmet «Jerry's Front Calling», og hun ble ofte forvekslet med Gillars.
Zucca begynte sine sendinger med  "Hei Suckers!" og hennes kjenningsmelodi var  "Between the Devil and the Deep Blue Sea".
Hovedportalen i Vigelandsanlegget

Kort om Vigelandsanlegget

Vigelandsanlegget omfatter 320 mål i Frognerparken og inneholder tilsammen 214 skulpturer i bronse og granitt, tretten smijernsporter og to bronsedører, med i alt nærmere 600 figurer. Parken er 850 meter lang, og skulpturene er gruppert i fem større enheter: «Hovedportalen», «Broen» med «Barneplassen», «Fontenen», «Monolittplatået»  og «Livshjulet». Anlegget stod først ferdig rundt 1950.
Bedelpasset

Bedelpasset er et fjellpass gjennom Tian Shan-fjellene mellom Kirgisistan og den autonome region Xinjiang i Folkerepublikken Kina. Det ligger på 4200 meters høyde.
Dette passet har historisk vært en av de mest trafikkerte alternativene for Silkeveien gjennom fjellene.
Christoph Bernhard

Liv og virke

Bernhard fikk sin første musikkundervisning i Danzig; framfor alt av Sweelinck-elevene Paul Siefert og Christoph Werner. I 1648 ble han sanger ved Dresdner Hofkapelle som ble ledet av Heinrich Schütz. Rundt 1650 foretok han en ettårig reise til Italia der han blant annet ble kjent med Giacomo Carissimi, kapellmesteren ved Collegium Germanicum i Roma. Bernhard oppholdt seg også i Italia ni måneder i 1656.  I 1655 ble han visekapellmester i Dresden, en stilling han hadde til 1664. 
I 1664 overtok han stillingen som musikkdirektør og kantor ved Johanneum i Hamburg etter Thomas Selle.
I 1674 vendte han tilbake til Dresden og gjenopptok stillingen som visekapellmester. Han var ellers musikklærer for prins Johan Georg IV av Sachsen og broren, den senere kong August II av Polen av Polen. I 1680 ble han utnevnt til hoffkapellmester.
Heinrich Schütz regnet Bernhard som en av sine beste elever og gav ham i oppdrag å skrive en motette til sin gravferd. Bernhard skrev også en gravferdsmotett for Johann Rist, dessuten lieder, arier og kirkemusikk.
Bernhard skrev viktige musikkavhandlinger med temaer som kontrapunkt, moduslære, stillære, ornamentikk- og figurlære. Han regnes som et speilbilde av Schütz' komposisjonslære.
Statsforvaltningene

Oppgaver

Statsforvaltningene ivaretok blant annet oppgaver som skilsmisse, farskapssaker, adopsjon, barne- og ektefellebidrag, visse former for familiegjenforening og foreldreansvar. Forvaltningene førte tilsyn med Danmarks kommuner, mens de på det sosiale og psykiatriske området samt på byggeområdet fungerte som klageinstans. De overtok dessuten en del av amtenes gamle oppgaver.
Pukchang kullkraftverk

Pukchang kullkraftverk er et termoelektrisk varmekraftverk drevet på lav-kvalitets kull i Pukchang-fylket i provinsen Sør-Pyongan, i nordvestredel av Nord-Korea. Anlegget ble utbygd med sovjetisk teknologi 1961–66, og nådde da en effekt på 600 MW. Utvidelser fram til 1984 brakte anlegget opp i 1 600 MW produksjonseffekt, et nivå som trolig ikke har vært reelt oppnådd de siste tiårene på grunn av generelt forfall og ujevn kulltilførsel.
Kraftverket har 16 generatorer á 100 MW hver, og ligger midt i Nord-Koreas kullfelter i Pyongan-provinsen. Det representerer trolig halvparten av landets varmekraft-produksjon.
Ilja Frank

Biografi

Ilja Frank ble født 23. oktober 1908 i St. Petersburg. Faren hans, Mikhail Frank, var en matematiker fra en jødisk familie, mens moren hans, Jelizaveta, var en russiskortodoks lege. Han deltok i revolusjonærbevegelsen under den russiske revolusjon, og ble utvist fra statsuniversitetet i Moskva på grunn av dette. Etter oktoberrevolusjonen kom han tilbake til universitetet og ble professor. Iljas onkel, Semjon Frank, var ikke like heldig og ble utvist fra Sovjetunionen i 1922 sammen med 160 andre intellektuelle. Iija hadde en eldre bror, Gleb Mikhailovich Frank, som ble en prominent biofysiker og medlem av Sovjetunionens vitenskapsakademi.
Frank studerte matematikk og teoretisk fysikk ved statsuniversitetet i Moskva. Fra og med hans andre år der jobbet han med Sergej Vavilov, som fungerte som Franks mentor. Etter han ble uteksaminert i 1930, og etter anbefaling fra Vavilov begynte han å jobbe hos statens optiske institutt i Leningrad. Der skrev han sitt første verk sammen med Vavilov. Dette arbeidet la grunnlaget for doktoravhandlingen hans i 1935.
I 1934 flyttet Frank til fysikk og matematikk instituttet ved Sovjetunionens vitenskapsakademi. Der jobbet han med atomfysikk, hvilket var et nytt felt for han. Han ble interessert i effekten som ble oppdaget av Pavel Tsjerenkov, at ladede partikler som bevegde seg gjennom vann i høye hastigheter ville gi av lys. Sammen med Igor Tamm utviklet de en teoretisk forklaring: effekten skjer når ladede partikler beveger seg gjennom et optisk gjennomsiktig medium raskere enn lysets hastighet i det mediet, hvilket forårsaker en sjokkbølge i det elektromagnetiske feltet. Mengden energi gitt ut i denne prosessen er gitt i Frank-Tamm-formelen.
Oppdagelsen og forklaringen av denne effekten førte til utviklingen av nye metoder for å oppdage og måle hastigheten til elementærpartikler og ble veldig viktig innenfor atomfysikk. Tsjerenkovstråling blir også brukt innenfor biomedisinsk forskning og for oppdagelse av radioaktive isotoper. I 1946 fikk Tsjerenkov, Vavilov, Tamm, og Frank en Stalinpris for deres oppdagelser, og i 1958 fikk Tsjerenkov, Tamm, og Frank Nobelprisen i fysikk.
I 1944 ble Frank professor og leder i et departement ved Instituttet for fysikk og ved Atomfysikk laboratoriet. Franks laboratorium (som på den tiden var holdt hemmelig av staten) studerte atomreaktorer, og hadde et spesielt fokus på nøytroner.
I 1957 ble Frank direktør ved Laboratoriet for Nøytronfysikk ved Det forente instituttet for kjerneforskning.
Nordmarka skole

Historie

Beboerne i Nordmarka lå langt fra skolene i byen, og i 1864 hadde barna i Nordmarka i gjennomsnitt 3 til 4 undervisningsdager i året. Tilbudet var en omgangsskole men etter at en lærer ble tilsatt økte undervisnignen til ni uker per år..
Den første skolen på Bjørnholt ble bygget i 1900. Bjørnholt var en sentral skogsgård med egen telefon. Hakkloa fikk eget skolebygg i 1917, men denne ble nedlagt etter som markagårdene ble fraflyttet. 
Nordmarka skole deltok med egen fane på 17. mai 1955 i barnetoget i Oslo. Fanen var laget av Henny Løvenskiold, bestemoren til den nåværende eieren av Nordmarka, Carl Otto Løvenskiold (d.y.). Fanen var inspirert av Nordmarka og naturen der. En grønn gren av gran, omgitt av border i grønt og blått, med stjernebildet av Karlsvogna øverst.
Skolen på Bjørnholt ble redusert til en todelt skole fra 1966, men fortsatte å eksistere til 1983, da driften ble nedlagt. Skolen ble senere tatt i bruk som alternativ natur- og friluftslivsskole for ungdomsskoleelever, lagt som en egen avdeling til Sollerudstranda skole.
Fotball i Brasil

Fotball er den største og mest utbredte idretten i Brasil.
Brasil er den mestvinnende nasjon i VM for menn med 5 mesterskap. Brasil er også den eneste nasjon som har deltatt i samtlige VM-sluttspill som er arrangert.

Historie

Fotball ble introdusert av briter på 1890-tallet som tok med seg spillet til Sør-Amerika. Charles Miller har fått æren for å ha introdusert spillet for São Paulo Athletic Club i 1892. Det brasilianske fotballforbundet, Confederação Brasileira de Futebol ble opprettet i 1914, og den første offisielle landskampen ble spilt av et sammensatt lag fra Rio de Janeiro og São Paulo mot den engelske proffklubben Exeter City spilt på Fluminenses hjemmebane Estádio das Laranjeiras. Enkelte kilder hevder at Brasil vant 2–0, mens andre hevder at kampen endte 3–3.
Brasils fotballforbund ble stiftet i 1914, og ble medlemmer i FIFA i 1923.

Landslag

Det brasilianske landslaget spilte sin første landskamp mot Argentina 9. juli 1908, og tapte 2–3. Brasil er det mestvinnende laget i VM med 5 titler, den siste i 2002. I tillegg har Brasil vunnet Copa América 5 ganger og Confederations Cup 4 ganger. Delt med Spania har de rekorden med 35 spilte landskamper uten tap.

Kvinnefotball

Det var forbudt for kvinner å spille fotball i perioden 1949-1979
Den første landskampen ble spilt mot USA i Italia 22 juli 1986, der Brasil vant kampen 2-0.
Det beste resultatet i VM er sølv i 2007. Brasil har vunnet 5 av 6 søramerikanske mesterskap i fotball som er arrangert, og de har vunnet sølv i OL 2 ganger.
Mercedes-Benz CLA-klasse

Mercedes-Benz CLA-klasse (2013–) er mellomstore familiebiler fra tyske Mercedes-Benz, ifølge Hallingdølen bygget i Ungarn og India.
Bokstaven "CLA" betyr at dette er CL-utgaven (Coupe Longo) av den noe mindre Mercedes-Benz A-klasse, hvis  plattform  CLA er bygget på.  CLA er litt mindre enn den praktiske familiebilen Mercedes-Benz C-Klasse. CLA kan fås som 4-dørs sedan (lang coupe) eller 5-dørs stasjonsvogn (shooting brake), de samme som i Mercedes-Benz CLS-klasse som er CL-utgaven av Mercedes-Benz S-klasse.
CLA kommer i mange varianter, ifølge Fedrelandsvennen med små og store bensin- og dieselmotorer, med og uten 4Matic firehjulsdrift, samt spesialutgaver fra blant andre tyske Mercedes-AMG.
Bergen Spillfestival

Bergen Spillfestival har en lang lokal tradisjon i Bergen. Jan Arild Breistein og Ole Fredrik Kvamme arrangerte festivalen årlig fra 1997 til 2017 I 2019 tok Ole Valaker over som festivalsjef. Festivalen er godt kjent i bybildet i Bergen, da spesielt fra Torgalmenningen hvor det tidligere år har blitt konkurrert i blant annet  Yatzy, Villkatten, gigantscrabble, gigantsjakk, Ludo, Legobygging og backgammon.
Bergen Spillfestival 2019 finner sted både ute og inne på USF Verftet 26 juli - 04 august. Her kan man delta i over 120 spill og aktiviteter, blant annet: Lego, Gaming, VR-tegning, VR-Gaming, Game art-utstilling, brettspill, Magic The Gathering, ulike kortspill, sjakk, rubiks kube og quiz. 
Festivalen er helt gratis for alle på dagtid, på kvelden kreves det inngangspass og aktivitetene er mer rettet mot et voksent publikum.
Av turneringer kan man f.eks prøve seg på Bergensmesterskap i Fortnite, NM i Super Smash, Bergensmesterskap i CS:GO, Bergensmesterskap i tvungen Yatzy og mye mer.
Det blir også Lego-bygging (1 million legoklosser!) hvor bidragene blir utstilt på Visningsrommet på USF Verftet, her er det trekning og muligheter til kule Lego-premier.
Her kan man vinne både stilige premier og prestisjetunge titler som f.eks "Norges Mester i Cafesjakk" eller "Norges Mester i Super Smash".
Familievennlig arrangement åpent for alle.
Jökulsárlón

I media

Flere filmer har scenar fra Jökulsárlón, inkludert Beowulf og Grendel, Tomb Raider, Die Another Day, Batman Begins og Med døden i sikte.
Hanekam (frisyre)

Liknende hodeplagg

Imponerende hodekammer forekommer ikke bare på mennesker og fugler, men også på flere hodeplagg i ulike kulturer opp gjennom historien. Antikke hjelmer kunne for eksempel ha en høy, børste- eller vifteformet fjær- eller hårkam som kan minne om hanekamfrisyren. Det samme gjelder for de ofte gule vinaya-hattene som blir båret av gelug-buddhister i seremonier og prosesjoner; disse har høy, buet frynsekam nesten som manen på en hest.
Saltsjöbadsavtalet

Saltsjöbadsavtalet var en avtale om arbeidsmarkedet i Sverige som Landsorganisationen i Sverige og Svenska Arbetsgivareföreningen undertegnet i Saltsjöbaden den 20. desember 1938. For å vise det samarbeid og den enighet som eksisterte ble frasen «Saltsjöbadsanda» benyttet som referanse til Saltsjöbadsavtalet.
EM i fotball for kvinner 1993

Kvalifisering

For kvalifiseringsgruppene, se EM i fotball for kvinner 1993 kvalifisering

De deltakende nasjonene ble fordelt over åtte grupper med tre lag i hver gruppe, bortsett fra gruppe 6, som begynte med bare to lag, og som Tyskland vant på walkover ettersom Jugoslavia ble diskvalifisert som følge av at landet var med i krigshandlinger. Kvartfinalene ble spilt hjemme og borte, og de fire vinnerne gikk videre til sluttspillet.
De fire semifinalistene var Danmark, Tyskland, Norge og Italia.
Chic

Chic er et amerikansk band stiftet i 1976 av gitarist Nile Rodgers og bassist Bernard Edwards.
Bandet ble på 1970-tallet særlig kjent for singlene Dance, Dance, Dance (Yowsah, Yowsah, Yowsah) (1977), Everybody Dance (1977), Le Freak (1978), I Want Your Love (1978), Good Times (1979), og My Forbidden Lover (1979).
Nile Rodgers meldte i 2015 at han planlegger et comebackalbum med Chic.
Mjölnarens Iréne

«Mjölnarens Iréne» er en svensk skilingtrykkpastisje, hvor Leon Landgren i 1953 skrev melodien samt et vers og hvor Åke Gerhard kompletterte med refreng og ytterligere vers.
Sangteksten handler om gamle dager, hvor to gutter er uenige om en pike og nevner daler, som riksdaler ble kalt i Sverige, noe som røper at handlingen utspiller seg før myntreformen i Sverige i 1873.
Den første berømte innspillingen ble gjort av sangeren Thory Bernhards i 1954. Samtidige versjoner ble gjort på svensk av Lily Berglund, Britt-Inger Dreilick, Eric Jonsson, Elsy Lindgren, Ann Siever, Marion Sundh og Solveig Winberg. Bernhards gjorde i 1989 en nyinnspilling. Den ble utgitt på albumet Kärlek genom åren.
Sangen, med dansebandet Wizex, lå på Svensktoppen 11. september 1988- 8. januar 1989, hvor den havnet som nummer én.
«Mjölnarens Iréne» har også blitt spilt inn på plate av Schytts på albumet Dans Hålligång 13. Også Matz Bladhs og hardrockgruppen Black Ingvars har spilt inn sangen.
Gøsta Berg har skrevet en dansk tekst, som har blitt spilt inn på plate av Gry Holdorf og av Lørdagspigerne under tittelen «Møllerens Mari».
Harry Jensen har skrevet en annen dansk tekst som heter «Møllerens Marie». Den har blant annet blitt spilt inn på plate av gruppen The Kandys og utgitt på dens album De største af de første i 2001.
Saukki Paavo Tiusanen har skrevet en finsk tekst «Myllärin Irene» og har blitt spilt inn på plate av Harry Thiel.

Norsk versjon

Juul Hansen har skrevet en norsk tekst. Den norske tittelen er «Møllerens Iréne», men i enkelte innspillinger blir hun også bare kalt for Iren. Den er gjort på en rekke plater, blant annet av Inger Jacobsen, De Syngende Husmødre, og Rita Engebretsen på Frem fra Glemselen kap.17.
Kadettangen

Kadettangen er et nes ved utløpet av Sandvikselva ved Sandvika i Bærum. Området har fått navnet etter å ha blitt benyttet av kadetter fra Krigsskolen, i dag er det idrettsplass og badeplass om sommeren.

Historie

Neset het opprinnelig Sandvikstangen, men området ble i årene 1820–1825 benyttet av Krigsskolen som bivuakkleir om sommeren. I 30 dager hver sommer gjennomførte 60 kadetter praktiske øvelser her. I 1869 ble området kjøpt av Krigsskolen og kadettene hadde frem til 1896 årlige sommerøvelser her. Bruken av området opphørte etterhvert som Krigsskolen ble utvidet og fikk andre øvingsområder.

Idrettsplass

Fra 1902 leide Bærum kommune området til båtopplag, laste- og losseplass samt lekeområde. Etter forslag fra sportsklubben Grane i 1910 kjøpte kommunen området for kr 50 000 i 1916 til bruk som idrettsplass. I dag benyttes området fortsatt som idrettsplass og Bærum Sportsklubb og IL Tyrving holder til her.
I forbindelse med vinterlekene i 1952 ble enkelte av ishockeykampene avviklet på Kadettangen.

Badeplass og marked

Det er anlagt badeplass på østsiden av tangen. I 1963 ble det anlagt bro over til Kalvøya. Området skal utvides kraftig med fyllmasser fra veiutbygging og er stengt i to år, frem til 2018.
Siden 1992 har det vært avholdt antikk- og bruktmarked på området om søndagene.
Sichuanopera

Sichuanopera eller Chuanju (kinesisk: 川剧, sichuanesisk pinyin: Cuan¹ju⁴, pinyin: Chuānjù; Sichuan-teater) er den formen for kinesisk opera som dominerer i den kinesiske provinsen Sichuan.
I andre deler av Kina og utenlands assosieres Sichuanopera mest for en illusjonsteknikk (bianlian, 變臉, «skifte ansikt») der skuespillerne kan skifte ansiktsmasker et stort antall ganger på kort tid.
Denne formen for opera stammer fra omkring år 1700. Den moderne Sichuanoperaen er imidlertid en vesentlig yngre syntese av fem historiske melodistilarter. I Sichuan-regionen fremføres Sichuanopera først og fremst i byen Chengdu, i andre regioner oppføres Sichuanopera-forestillinger blant annet i Chongqing, Guizhou, Yunnan og Hubei, samt på Taiwan.
Operaformen har en mindre regelbundet sang enn Pekingoperaen. Sichuanopera ligner mer på teater enn andre former for kinesisk opera, og skuespillerkunsten kan være på svært høyt nivå. Blant musikkinstrumentene som ledsager operaen dominerer den lille gongen og et instrument kalt muqin, som ligner på en erhu.
En tradisjonell oppføring følger et temmelig systematisk mønster, med innslag som ansiktsskifter («bian lian»), skjeggskifter, tihuiyan, sverdskjuling og ildspruting.
Hieronymus Praetorius

Liv og virke

Praetorius fikk sin første musikalske utdannelse av sin far, organisten Jacob Praetorius den eldre før utdanningen fortsatte i Köln.
I 1580 tok han stillingen som kantor i Erfurt, men vendte tilbake til Hamburg i 1582 for å arbeide som sin fars assistent. Etter farens død i 1586 overtok han som organist ved St. Jacobi-Kirche i Hamburg hvor han virket til han selv døde i 1629.
Hieronymus hadde fire sønner og tre døtre, hvorav Jacob, Michael og Johann ble musikere.
Big Ben

Big Ben  (egentlig Great Bell) er et kallenavn på den største av klokkene i tårnet på Westminsterpalasset i London. Det blir også ofte feilaktig brukt om hele tårnet.
Klokken ble påbegynt i 1858 og sto ferdig bygd i 1859. Den skal ha blitt oppkalt etter Benjamin Hall, som var sjefskommissær for offentlige arbeider. En annen teori er at den, fordi den var den tyngste i sitt slag, ble kalt opp etter den berømte proffbokseren Benjamin Caunt. Den ble støpt av Whitechapel klokkestøperi.
Under andre verdenskrig ble uret utsatt for en rekke tyske flyangrep, men overlevde og fortsatte å markere tiden. Kun én eneste gang i historien har uret i tårnet som rager 96,4 meter over Themsen, gått for sent. Det skjedde i 1962, da et stort snøfall fikk Big Ben til å ringe inn det nye året ti minutter over midnatt. Også i 1976 og i 1997 stanset den opp.
Fredag 27. mai 2005 skjedde det igjen; klokken 22.07 stoppet uret, og etter en liten pause gikk det igjen, fram til 22.20. Den siste stoppen varte i en og en halv time, og de britiske tjenestemennene som har ansvaret for Big Ben hadde ingen forklaring på hvorfor. En teori var at denne fredagen var den varmeste dagen i London siden 1953.
I dag blir klokken brukt som offisiell klokke i mange nyhetsstasjoner, som BBC.
Signalling Connection Control Part

Signalling Connection Control Part (SCCP) er transportlagsprotokollen i SS7. Dette vil si at dette laget tilbyr utvidet støtte for routing, samt segmentering, flytkontroll. I tillegg er nivået connectionoriented og har feilrettingsfunksjoner. SCCP‐nivået er avhengig av MTP-nivåets grunnleggende routings- og feildeteksjonsfunksjoner for å kunne tilby den tjenesten det gjør.
«Juno»

«Juno» (1842–1871) var en bark eid av Adam Walther Müller (slekt) (1791–1874) fra Bergen, samt noen andre. Den var bygget av Herman Gran og var på 112 komm.lester. Den hadde flere seilaser fra Norge til Amerika frem til 1856, der den brakte norske emigranter. Med kaptein Niels Bendixen (1808–1850, far til arkeologen Bendix Edvard Bendixen) dro den over i 1843, 1844, 1846, 1847 og 1849. Så ble det to turer i 1852 og 1856 med kaptein M. J. Huun. Senere eiere var O. P. Wingaard m.fl. 1855, Chr. K. Gran 1860 og Eilert Lund i 1862. Peder Andersen ble skipper. Den havarerte i 1858 på vei fra Newcastle til Trondheim, anført av Jan Andreas Schiwartz. Styrmann: Bernt Martin Clausen, 27 år, Bergen. Men det må ha blitt ordnet, for det ble i 1863 solgt fra Eilert Lund til en reder i Grimstad, og forliste for siste gang den 7. oktober 1871 ved Narva-Jõesuu i Finskebukta.
En annen «Juno» (1874–1885) var et fregattskip som ble bygd i 1874 av Sjur Knutsen Flage (1821–1888) fra Voss opprinnelig. Kjøper av dette seilskip no. 43 var August C. Mohr & Søn. Det var på 657 komm.lester og var Bergens største fullrigger. Det brant i april 1885 utenfor Kapp det gode håp, men var jo ikke en bark, da. Kaptein Th. Kjeller og nesten alle ombord omkom, så nær som tre som unnslapp.
Det fantes også en bark med samme navn «Juno» (1878–1917), bygget med stålskrog av F. Ulrichs i Vegesack i 1878. Da den ble senket utenfor Shetland av U43 (ubåt) i 1917 var på vei fra Savannah i USA med bomullsfrøkaker. Alle mann ble berget. Den var eid av Iver Bugge fra Larvik som hadde kjøpt den bare året før. Den kom først i norsk eie hos Carl Bech & Co. (1906–1916) og var såvidt innom Alex Prebensen i Risør før Bugge kjøpte den.